**Cazanie și rugă**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*între oglindă și mine\*

ca un zeu

păşeşti în ţărmul trupului meu

sărut

poveste de efemer

despică vârtej bicefal

duh în humă

caută

unitatea celestă

se mută piesele

demon travestit

deschide purgatoriu

răscruce

veşnic

întoarce dorul în sferă

spaima de-a fi jucaţi la barbut

pereţi de singurătate

îneacă umbra când împletim şarpele

în matca mărului

aspră muşcătura cărnii

răsfoieşte zenituri în sânge

tu

porneşti cavalcade

eu

risipesc printre artere

vifore albe ridică rugăciune de flăcări

respiraţie circulară

rostogoleşte perfecţiunea

şi cântă

o singură gură

galaxiile sunt ameţite

iartă

mişcă elipsă interioară

antropofag

timpul

s-a înghiţit pe sine

lumina şi-a regăsit infinitul

în mine

ţărmul

tu